પરિવર્તન એ સંસાર નો નિયમ છે. આ વાત જો તમે ભૂલી જશો તો દુખી થશો. જો પચાવી જશો તો સુખી થશો. પરિવર્તન એ આપણા હાથ માં નથી. સંસાર શરુ થાય, દીકરા, દીકરીઓ નું આગમન થાય, લાગણીઓ ગમે, સમયાંતરે લાગણીઓ બદલાય, દરેક ને પોતાની ઝીંદગી પોતાની રીતે જીવવી હોય. બધાયે પરિવર્તન માં પણ માનસિક સંતુલન જાળવવું જરૂરી છે. સંબંધો ની માવજત રાખવી જરૂરી છે. આપણે આપણો પ્રેમ આપવો , જો સામે પ્રતિશાદ માં પ્રેમ ના મળે અથવા ઓછો વત્તો મળે, તો દુખી ના થવું. વધુ પડતી અપેક્ષાઓ ના રાખવી સાથે સાથે મન માં ફરિયાદો પણ ના રાખવી. જો ફરિયાદો વધતી જશે તો તમે દુખી જ થશો. જે પરિસ્થિતિ હોય તેને સહર્ષ સ્વીકારી ને જીવતા શીખવું. આ વાત અઘરી છે પણ જરૂરી છે. દરેક પરિસ્થિતિ માં પ્રેમ થી રહેવું અને આનંદ માં રહેવું.